బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
బాల్ ట్యాంపరింగ్.. బాంబు పేల్చిన హెన్రిక్యూస్!
బాల్ ట్యాంపరింగ్ వివాదంలో ఆస్ట్రేలియా క్రికెటర్ హెన్రిక్యూస్ బాంబు పేల్చాడు. మీడియాతో స్మిత్ చెప్పిందంతా కట్టుకథేనని చెప్పాడు.
Samayam Telugu | Updated:
Mar 26, 2018, 05:27PM IST
బాల్ ట్యాంపరింగ్.. బాంబు పేల్చిన హెన్రిక్యూస్!
బాల్ ట్యాంపరింగ్ వివాదంలో కొత్త ట్విస్ట్ చోటు చేసుకుంది. మూడో రోజు లంచ్ బ్రేక్ సమయంలో బాల్ ట్యాంపరింగ్ చేయాలని సీనియర్ క్రికెటర్లతో చర్చించామని స్మిత్ చెప్పగా.. అలాంటిదేం లేదని ఆసీస్ క్రికెటర్ మోసిస్ హెన్రిక్యూస్ ట్వీట్ చేశాడు. బాల్ ట్యాంపరింగ్ చేసే విషయమై డ్రెస్సింగ్ రూంలో ఎప్పుడూ చర్చించలేదని హెన్రిక్యూస్ తెలిపాడు. బాన్‌క్రాఫ్ట్‌ను రక్షించడం కోసమే స్మిత్ ఇదంతా చేశాడని ఈ ఆసీస్ క్రికెటర్ చెప్పాడు. మీడియా ముందు అప్పటికప్పుడు స్మిత్ కథ అల్లాడని హెన్రిక్యూస్ చెప్పుకొచ్చాడు.
బంతి ఆకారాన్ని మార్చే ప్రయత్నంలో కెమెరాలకు చిక్కిన బాన్‌క్రాఫ్ట్ అనంతరం మాట్లాడుతూ.. బాల్ ట్యాంపరింగ్ గురించి చర్చిస్తోన్న సమయంలో నేను దగ్గర్లో ఉన్నానని.. అందుకే ఈ ఎపిసోడ్‌‌లో భాగం కావాల్సి వచ్చిందని చెప్పాడు.
In my uneducated opinion, I dare say there was never a senior players meeting to discuss cheating - Smith made that… https://t.co/v0kkfpSSZd
&mdash; Moises Henriques (@Mozzie21) 1522049547000
కానీ హెన్రిక్యూస్ స్పందన మరోలా ఉంది. ‘బాల్ ట్యాంపరింగ్ విషయం వేరే ఎవరికీ తెలియదని చెప్పడం లేదు. కానీ సీనియర్ ఆటగాళ్లతో ఎలాంటి భేటీ జరగలేదు. కుట్రపూరితంగా వ్యవహరించే విషయమై సీనియర్లతో మాట్లాడారనడం అనుమానాస్పదంగా ఉంది. కామెరాన్‌ను రక్షించడం కోసమే అతడు ఇలా చేసి ఉంటాడు. ఆట ముగిసిన తర్వాత మీడియా ముందుకు రావడానికి వారికి పది నిమిషాల గడువు ఉందనే విషయం గుర్తుంచుకోండ’ని హెన్రిక్యూస్ చెప్పుకొచ్చాడు.
@craigmorro47 Not saying no one else was aware that it was going on, just saying i don’t think there was a so calle… https://t.co/ChHlQi72wj
&mdash; Moises Henriques (@Mozzie21) 1522051109000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.